da da da da da da nb da da da da da da da da en en
Vores lilleputter havde ikke læst den græske mytologi om hybris - Men vandt alligevel Køge Cup. anno 2015 - Svanholm Cricketklub
Fredag d. 23. januar 2015 kl. 17:44 af Henrik Pfaff
Svanholm danske udendørs lilleputmestre anno 2014 blev vinder af den 38. udgave anno 2015 af Køge Cup i cricket for lilleputter i Køge-hallerne søndag den 18.1.2015 med stort set uforandret hold siden udendørsturneringen.
Svanholm vandt finalen over AB efter en spændende kamp hvor AB i starten stod til at vinde, men 3 AB gærdespillere ude for 0 point lige efter hinanden ødelagde AB’s muligheder, så Svanholm vandt finalen med 36 point. ( 99 point mod 63 point).
Svanholm var kommet i finalen med sejre over Glostrup og Albertslund og en rigtig gyser mod Ishøj, hvor vi vandt med 3 point. Vi startede med 104 point og Ishøjs sidste spiller gik ved totalen 101 point. Det skyldtes, at vores markspiller lumrede et ishøj slag ud i væggen, hvorefter der blev løbet og han ramte direkte i gærdet !!!
Men det var ikke den eneste gang, vi var på kanten af hjemtur i utide. Albertslund scorede kun 56 point mod os og det mente vores inklusiv trænerstaben, at det skulle klares på 7-8 overe. Men de har ikke læst den græske mytologi om hybris. Det er et begreb, der betyder hovmod. og overmod - eller pænere frygtløshed til at udfordre eller trodse skæbnen. Vores sidste gærde Mohammed Saleem, der er ny, men lovende, slog en gribechance til legsiden, da vi manglede 3 point –chancen blev tabt og de vindende point løbet .
Når vi er lidt hårde mod lilleputterne og ikke jubler alt for meget efter den første Køge sejr i 3 år skyldes det, at vi ved, at de kan gøre det bedre. Havde det ikke været for en nærmest enestående allround præstation af Abdullah Mahmood, der bar gærdeholdet i alle kampe kunne vi have været tidligt hjemme den søndag
Vores 2. hold i pulje med AB og Køge gjorde et absolut fint og scorede bla. omkring 90 med Køge, men tabe begge kampe..
Der var guld- sølv- og bronzemedaljer, samt en præmie i form af biografbilletter til hver af spillerne på de 3 bedste hold, skænket af Danske Bank.
Turneringen er spillet siden 1978 og alle år arrangeret af Køge Preben Feldt. Nok har vi fundet 11 gange, men i årene 1989 til 2006 vandt vi ikke en eneste gang. Så vores lilleputter kan sagtens pege fingre af mange af vores nuværende lste holdsspillere, der ikke var så gode som dem som lilleputter.